ΤΡΙΒΩΝΙΟ: ΔΕΥΤΕΡΑ ΤΟΥ ΑΓΙΟΥ ΠΝΕΥΜΑΤΟΣ – ΚΗΡΥΓΜΑ ΓΕΡΟΝΤΟΣ π. ΑΥΓΟΥΣΤΙΝΟΥ ΜΗΤΡΟΠΟΛΙΤΟΥ ΦΛΩΡΙΝΗΣ\nΔΕΥΤΕΡΑ ΤΟΥ ΑΓΙΟΥ ΠΝΕΥΜΑΤΟΣ – ΚΗΡΥΓΜΑ ΓΕΡΟΝΤΟΣ π. ΑΥΓΟΥΣΤΙΝΟΥ ΜΗΤΡΟΠΟΛΙΤΟΥ ΦΛΩΡΙΝΗΣ\n«O δε καρπός του Πνεύματος εστίν αγάπη...» (Γαλ. 5,22)\nXθές, αγαπητοί μου, αλλά και σήμερα η αγία μας Εκκλησία εορτάζει τη μεγάλη εορτή της Πεντηκοστής. Η εορτή αυτή από διαπρεπείς διδασκάλους και πατέρας χαρακτηρίζεται ως η ημέρα που γεννήθηκε η Εκκλησία. Αλλ' ενώ τα ανθρώπινα έχουν αρχή, ακμή και τέλος, ηΕκκλησία δεν έχει τέλος• μπορούμε να πούμε και γι' αυτήν «και της βασιλείας» αυτής «ούκ έσται τέλος» (Λουκ. 1,33). Όσο κι αν την πολεμούν, θα μείνει αήττητος, διότι έχει μέσα της τη δύναμη του αγίου Πνεύματος.\nΤο Πνεύμα το άγιο, το τρίτο πρόσωπο της θεότητας, ως Θεός είναι αόρατο. Έγινε όμως αισθητό από τις διάφορες εκδηλώσεις του την ήμερα της Πεντηκοστής. Υπό δύο μορφές έγινε αισθητό σήμερα, όπως λέει ο Ευαγγελιστής Λουκάς. Όχι όπως στον Ιορδάνη «εν είδει περιστεράς». Αυτή τη φορά ήλθε ως πύρινες γλώσσες, και ως πνοή βίαιου ανέμου. Γιατί; Συμβολικά είναι αυτά. Εμφανίσθηκε ως γλώσσες πυρός, για να δείξει ότι το μόνο όπλο πού διαθέτει ο χριστιανισμός είναι η ισχυρά γλώσσα, ο ζωντανός λόγος του Θεού στο στόμα των αγίων αποστόλων. Έγινε δε αισθητό ως βιαία πνοή ανέμου, διότι σαν σφοδρός άνεμος ξερίζωσε, ναι ξερίζωσε, το πεπαλαιωμένο δέντρο της ειδωλολατρίας, που δε μπόρεσε να ξεριζώσει κανείς από τους σοφούς της αρχαιότητος. Το απλό κήρυγμα των αλιέων της Γαλιλαίος, που είχαν φωτιστή από το Πνεύμα το άγιο, ξερίζωσε την ειδωλολατρία.\nΑλλά το ξερίζωμα είναι άρνησης. Και το Ευαγγέλιο δεν είναι μόνο άρνησης. ξερίζωσε, ναι, παμπάλαια ειδωλολατρικά έθιμα ριζωμένα στις καρδιές των ανθρώπων, αλλά στη θέση τους φύτεψε άλλο δέντρο, το δέντρο του χριστιανισμού. Και ότι το Ευαγγέλιο έχει τη δύναμη να ξεριζώνει παμπάλαια συστήματα και καθεστώτα ανομίας και πλάνης, και να φυτεύει το ουράνιο δέντρο του Χριστού, αυτό δεν είναι θεωρία• φαίνεται καθαρά σε συγκεκριμένα πρόσωπα. Δέντρο παμπάλαιο είναι ό «παλαιός άνθρωπος» (Ρωμ. 2, 2, Εφ. 4,22• Κολ. 3,9), ο αμαρτωλός. Αλλ' αφ' ης στιγμής πιστέψει στο Χριστό και μετανοήσει, αλλάζει. ψυχή, πού ποτίζεται από τα νάματα του παναγίου Πνεύματος, ανθεί και καρποφορεί. και το δέντρο, είπε ο Χριστός, γνωρίζεται από τους καρπούς του (βλ. Λουκ 6,43, Ματθ. 7,16).Η μηλιά από τα μήλα, η αχλαδιά από τ' αχλάδια, η πορτοκαλιά από τα πορτοκάλια• και ο Χριστιανός; από τους καρπούς του αγίου Πνεύματος.\nΠερί του αγίου Πνεύματος ομιλεί και το ευαγγέλιο και ο απόστολος που ακούσαμε (βλ. Ματθ. 18,18, Εφ. 5,9). Ιδίως όμως ομιλεί ο απόστολος Παύλος στην προς Γαλατάς επιστολή του (κεφ. 5ο, στ. 22). Εκεί απαριθμεί συγκεκριμένα εννέα καρπούς του αγίου Πνεύματος. «Ο καρπός του Πνεύματος», λέει, είναι τα εξής.\n• Πρώτος καρπός είναι μια λέξης γλυκύτατη, που πάει να εξαφανιστεί από τη γη, λέξης που εκφράζει την ουσία του χριστιανισμού. είναι η αγάπη. Αγάπη όχι στα λόγια αλλά στην πράξη. Πρότυπο αγάπης είναι ο Κύριος ημών Ιησούς Χριστός, η εσταυρωμένη Αγάπη, αγάπη που φτάνει μέχρι θυσίας σταυρικής.\n• Δεύτερος καρπός του αγίου Πνεύματος, λέει ο απόστολος Παύλος, είναι η χαρά. Πράγματι, όπου υπάρχει αγάπη ακολουθεί η χαρά. Η μοχθηρά ψυχή κάνει και το πρόσωπο σκυθρωπό και το βλέμμα ν' αποπνέει θλίψη. Μετά τη χαρά, ως φυσικό αποτέλεσμα, έρχεται η ειρήνη. Όποιος ζή με το Θεό, αυτός ειρηνεύει με τον ουράνιο Πατέρα, ειρηνεύει με τον πλησίον, ειρηνεύει προ παντός με τη συνείδηση του• δεν αισθάνεται τύψη. Πρώτη λοιπόν Τριάς, αγία τριάς των καρπών αυτών, είναι «αγάπη, χαρά, ειρήνη». Δευτέρα τριάς• «μακροθυμία, χρηστότης, αγαθοσύνη».\n• Τι σημαίνει μακροθυμία, Όταν κάποιος σου κάνη κακό, να μην εφαρμόσεις το εβραϊκό δίκαιο «όφθαλμόν αντί οφθαλμού, οδόντα αντί οδόντος» (Εξ. 21,24), αλλά να ανέχεσαι• και να ελπίζεις, ότι κι ο μεγαλύτερος κακούργος μπορεί να μεταβληθεί σε αγαθό άνθρωπο.\n• Ο τρίτος καρπός της δευτέρας τριάδος είναι η αγαθοσύνη, δηλαδή το καλό όχι μόνο θεωρητικώς αλλά και πρακτικώς, όχι μόνο δυνάμει αλλά και ενεργεία στη ζωή μας. Και τέλος η τρίτη τριάδα των καρπών.\n• Πίστης. Πίστης όχι με τη συνηθισμένη έννοια αλλά με την πρώτη σημασία. Άνθρωπος πίστεως είναι ο άξιος εμπιστοσύνης, ο αξιόπιστος. Αυτός λέει «το ναι ναι» και «το ου ου» (Ματθ.5,37 κ.α.), το φως φως και το σκότος σκότος (πρλ. Ησ. 5,20), την ημέρα ημέρα και τη νύχτα νύχτα. Αυτός είναι σταθερός και ειλικρινής.\nΙδού λοιπόν, οι εννέα καρποί, τρεις τριάδες, κατ' αντιστοιχία της αγίας Τριάδος. Και τώρα ερωτώ, αγαπητοί μου• υπάρχουν σήμερα οι καρποί αυτοί; Εάν υπάρχουν, τότε υπάρχει χριστιανική ζωή. Εάν πάλι δεν υπάρχουν, μη απελπισθούμε- ας αναλογισθούμε, ότι και τα άγρια δέντρα μπορούν να γίνουν ήμερα και καρποφόρα. Αυτό δεν είναι μία λογοτεχνική και ποιητική έκφρασης• είναι μία πραγματικότης. Ο χριστιανισμός πραγματοποίησε την πιο μεγάλη αλλαγή στον κόσμο. Οι άλλες αλλαγές είναι προσωρινές και επιφανειακές, δεν αγγίζουν το βάθος. Πρέπει ν' αλλάξει η καρδιά του ανθρώπου• και για ν' αλλάξει, χρειάζεται μια δύναμις υπερφυσική. Έχουμε τέτοια παραδείγματα. Ένα είναι ο απόστολος Παύλος - ήταν άγριο δένδρο και έγινε καρποφόρο, και μάλιστα παγκοσμίως. Άλλο παράδειγμα είναι ο ιερός Αυγουστίνος - ήταν επίσης άγριο, άκαρπο δέντρο, αλλά με την πίστη στο Χριστό έγινε δέντρο του οποίου τον καρπό γεύεται μέχρι σήμερα όλος ο κόσμος.\nΌ Πλάτων ονομάζει τον άνθρωπο δέντρο. Ενώ όμως τα φυσικά δέντρα έχουν τις ρίζες τους στη γη, ο άνθρωπος έχει τη ρίζα του στον ουρανό. είναι κατ' εξοχήν μεταφυσικό όν, ουράνιο δέντρο, αφού από τον ουρανό τρέφεται.\nΣήμερα οι άνθρωποι αγρίεψαν. Χέρσες οι ψυχές, μοιάζουν με Σαχάρα γεμάτη κάκτους και αγκάθια κάθε κακίας. Αλλά Θαρσείτε, αδελφοί. Έχετε την ελπίδα στο Πνεύμα το άγιο. Πιστεύω ακράδαντος, ότι και τα πλέον άγρια δέντρα και τα πλέον σκληρά συστήματα και τα πλέον άθεα καθεστώτα μπορούν να μεταβληθούν σε κάρπιμα δέντρα. Πώς, με ποιό τρόπο; Στην γεωπονική υπάρχει η μέθοδος πού λέγεται εμβολιασμός μ' ένα μικρό φλοιό ή κλαδάκι, που λέγεται εμβόλιο, η άγρια ελιά μεταβάλλεται σε ήμερη. Χρειάζεται λοιπόν και η άνθρωπότης εμβόλιο. Το δε πνευματικό εμβόλιο, που μεταβάλλει τον άνθρωπο, είναι η Πίστης στον Κύριο.\nΤην αγία αυτή ημέρα ας εξετάσουμε καθένας τον εαυτό του ως άτομο. Τί είμεθα; Ας εξετάσουμε Τί είμεθα και ως οικογένεια; Τί είμεθα ως κοινωνία; Τί είμεθα ως κράτος; Μήπως είμεθα άγρια δέντρα; Εάν είμεθα άγρια δέντρα, πρέπει να μεταβληθούμε. Ο άνθρωπος είναι μεταβλητό ον, μπορεί να μεταβληθεί. Και με τη δύναμη του Θεού μεταβάλλεται από άγριο σε ήμερο, από ληστή σε προφήτη και διδάσκαλο του ευαγγελίου.\nΕύχομαι να γίνουμε καρποφόρα δέντρα και να φέρουμε τους εννέα αυτούς καρπούς• πρώτη τριάς «αγάπη, χαρά, ειρήνη», δευτέρα τριάς «μακροθυμία, χρηστότης, αγαθοσύνη», και τρίτη τριάς «Πίστης», «πραότης», «εγκράτεια». Ας εξετάσουμε• έχουμε τις αρετές αυτές; Εάν δεν τις έχουμε και είμαστε άκαρπα δέντρα, αλίμονο! Τί είπε ο Κύριος• «Πάν δένδρο μη ποιούν καρπό καλόν εκκόπτεται και εις πυρ βάλλεται» (Ματθ. 7,19). Φωτιά και τσεκούρι μας περιμένει. Τα άκαρπα δέντρα είναι καταδικασμένα. Πόλεμος παγκόσμιος, Αρμαγεδδών της ανθρωπότητας, θα τα ξεριζώσει όλα, είτε πρόκειται για άτομα είτε για σύνολα και συστήματα.\n+ Eπίσκοπος Αυγουστίνος\nΑπομαγνητοφωνημένη ομιλία η οποία έγινε στον Ιερό Ναό του Αγίου Παντελεήμονα Φλωρίνης την 15-06-1981. Καταγραφή και σύντμησης 20-06-2005\nΑναρτήθηκε από ΤΑΛΑΣ στις 7:39 π.μ.


Polyfimos: Πτωχεύει ο Κομμουνισμός;\nΟ αποκλεισμός θα γίνει έτσι κι αλλιώς. Είτε η αίτηση γίνει δεκτή, είτε όχι. Οι αγώνες κατά της ανεργίας είναι θέμα τιμής. Ακόμη κι αν οι άνεργοι ήταν δικοί σου υπάλληλοι...\nPosted by Polyfimos at 01:14 Labels: Ανεργία , Ελλάδα , Εφημερίδες , ΚΚΕ , Κοινωνία , Κομμουνισμός , Οικονομία , Όλα , Παπαρήγα , Ριζοσπάστης , Τυποεκδοτική\nAnonymous January 28, 2012 at 1:32 AM\nΝτροπή! Που χάθηκαν οι καλοί σταχανοβίτες; Κρίση αξιών.


Ιστολόγιο Γιώργου Μανουσάκη: Επισημάνσεις από την Αστυνομική Διεύθυνση Λασιθίου για την εορταστική περίοδο\nΕπισημάνσεις από την Αστυνομική Διεύθυνση Λασιθίου για την εορταστική περίοδο\nΤοποθετείστε στο σπίτι σας πόρτες και παράθυρα ασφαλείας, καθώς και θυροτηλέφωνα με οπτική εικόνα.\nΚλειδώνετε πάντοτε τις πόρτες και τα παράθυρα όταν απουσιάζετε από το σπίτι, ακόμα και αν πρόκειται για μικρό χρονικό διάστημα.\nΝα κλείνετε τα παραθυρόφυλλα και τις κουρτίνες, ώστε να μη μπορούν οι διαρρήκτες να δουν τι υπάρχει μέσα στο σπίτι σας.\nΜη γνωστοποιείτε στον κοινωνικό και επαγγελματικό σας περίγυρο τα περιουσιακά στοιχεία που φυλάσσετε στο σπίτι σας. Υπάρχει πάντα το ενδεχόμενο, η πληροφορία για ένα κόσμημα, μια συλλογή, ηλεκτρονικές συσκευές κ.λπ., να φτάσει και σε διαρρήκτη.\nΜην ανοίγετε ποτέ την πόρτα χωρίς να βεβαιωθείτε ότι γνωρίζετε τον επισκέπτη, ιδίως κατά τις ημέρες των εορτών, οπότε οι «επισκέψεις» αναξιοπαθούντων, αλλά και τα κρούσματα κλοπών σημειώνουν αύξηση. Ελέγξετε ποιος χτυπά από το «μάτι». Τοποθετήστε και αλυσίδα στην πόρτα, αν δεν υπάρχει. Αν ο επισκέπτης επικαλείται κάποια ιδιότητα, ζητήστε ταυτότητα. Αν δεν την επιδεικνύει, μην ανοίγετε.\nΕξασφαλίστε ότι η κεντρική είσοδος της πολυκατοικίας παραμένει κλειστή και ότι δεν έρχονται στην πολυκατοικία μικροπωλητές κ. λ. π.\nΜη δίνετε κλειδιά σε καθαρίστριες , μπέιμπυ σίττερς κ. λ. π. και μην τις αφήνετε μόνες τους, εάν πρώτα δεν τις δοκιμάσετε για αρκετό καιρό.\nΜην ανοίγετε την κεντρική είσοδο σε άτομα που δηλώνουν ότι ήλθαν για εργασία στους κοινόχρηστους χώρους ή σε άλλο διαμέρισμα.\nΣυνεννοηθείτε με τον διαχειριστή ή με τον ιδιοκτήτη που τους αναμένει.\nΜην αφήνετε «δεύτερα» κλειδιά κάτω από γλάστρες , χαλάκια κ.λ.π. Οι διαρρήκτες το γνωρίζουν και ψάχνουν πρώτα σ’ αυτά τα σημεία.\nΕξασφαλίστε καλό φωτισμό των εξωτερικών – περιμετρικών ακάλυπτων χώρων, ιδιαίτερα σε σημεία που συνορεύουν με παράθυρα, πόρτες αποθηκών ή με ταράτσες άλλων κτιρίων κ.λ.π.\nΕάν επιτρέπεται από τις πολεοδομικές διατάξεις , τοποθετείστε φράκτη σε αφύλακτα σημεία. Προτιμήστε πλέγμα και όχι την κατασκευή υψηλού τοίχου, πίσω από τον οποίο μπορούν να κρυφτούν διαρρήκτες.\nΕγκαταστήστε σύστημα περιοδικής χρήσης των φώτων (χρονοδιακόπτη). Αν δεν έχετε χρονοδιακόπτη φώτων, όταν απουσιάζετε αφήνετε κάποιο φως ανοικτό καθώς και το ραδιόφωνο σε λειτουργία (δυνατά), ώστε έστω κι έτσι, να δίνεται η εντύπωση ότι το σπίτι κατοικείται.\nΕξετάστε τη δυνατότητα εγκατάστασης συστήματος συναγερμού.\nΟι συρόμενες πόρτες και τζαμόπορτες, ιδιαίτερα οι παλιές, συχνά διαθέτουν κακής ποιότητας κλειδαριές. Εγκαταστήστε «δαγκάνες».\nΤοποθετείστε κλειδαριές ασφαλείας, καθώς και κιγκλιδώματα στα παράθυρα ή ελέγξτε την καλή λειτουργία των υπαρχουσών. Οι διαρρήκτες σπάνια διακινδυνεύουν να σπάσουν τζάμια ή να κόψουν σιδεριές.\nΜην αφήνετε μεγάλα χρηματικά ποσά και πολύτιμα αντικείμενα στο σπίτι. Προτιμήστε την κατάθεση σε τράπεζα και τη φύλαξη σε θυρίδες.\nΜη φυλάσσετε τις πιστωτικές κάρτες και τις κάρτες ανάληψης στα ίδια σημεία με τους κωδικούς τους. Είναι καλύτερα να τους απομνημονεύσετε ή να τους φυλάσσετε σε άλλα σημεία.\nΑν ζείτε μόνοι, είστε ηλικιωμένοι, άτομα με κινητικά προβλήματα κ.λ.π. και δεν μπορείτε να λάβετε μόνοι κάποιο από τα παραπάνω προληπτικά μέτρα, μη διστάσετε να επικοινωνήσετε με το Αστυνομικό Τμήμα της περιοχής σας.\nΠροσπαθήστε να γνωρίσετε τους ανθρώπους που κατοικούν στην ίδια πολυκατοικία και να καλλιεργήσετε με αυτούς σχέση εμπιστοσύνης και αλληλοϋποστήριξης. Θα προσέχουν το σπίτι σας όταν απουσιάζετε και εσείς το δικό τους.\nΑν προσεγγίζοντας την οικία σας αντιληφθείτε την παρουσία διαρρήκτη, ενημερώστε την Αστυνομία και περιμένετε σε απόσταση ασφαλείας ή στο σπίτι κάποιου γείτονα. Μην επιχειρήσετε να τον συλλάβετε εσείς, εφόσον δεν είστε απολύτως βέβαιοι ότι η ενέργειά σας αυτή δεν θα σας βλάψει.\nΣε περίπτωση που αντιληφθείτε την παρουσία αγνώστου ατόμου μέσα στο σπίτι, δεν υπάρχουν συγκεκριμένες οδηγίες για τον τρόπο αντίδρασής σας, γιατί αυτό εξαρτάται από τις περιστάσεις, δηλαδή τον αριθμό των δραστών, το φύλο, την ηλικία, τις ιδιαίτερες ικανότητες των εμπλεκομένων ενοίκων, το αν οι δράστες έχουν όπλο (έστω και αν δεν φαίνεται αυτό) κ.λ.π. Η σωστή κίνηση μπορεί να είναι να μείνετε σιωπηλοί μέχρι ο διαρρήκτης να αποχωρήσει, και αφού φύγει να φωνάξετε, να καλέσετε σε βοήθεια ή να τηλεφωνήσετε στην Αστυνομία.


Πούτιν – Ερντογάν | Σπάει το ‘’moratorium’’ των δύο πάλαι ποτέ συμμάχων; - Simera Online\nΠούτιν – Ερντογάν | Σπάει το ‘’moratorium’’ των δύο πάλαι ποτέ συμμάχων;\nΠου βαδίζουν οι σχέσεις Μόσχας και Άγκυρας;\nΗ συμμαχία του Ταγίπ Ερντογάν με τον Βλαντιμίρ Πούτιν αποτελούσε έως και σήμερα μία από τις πιο πάγιες και δυνατές σχέσεις στο διεθνές στερέωμα.\nΣυνέπεσε χρονολογικά με τη παρουσία το Ντόναλντ Τραμπ στο Λευκό Οίκο, ενός προσώπου που η Μόσχα επιθυμούσε πολύ τη παρουσία του και την εκλογή του.\nΠροσφάτως αναφερόμασταν ενδελεχώς στις δράσεις της Άγκυρας και στα πλάνα του Ερντογάν, ο οποίος δε δείχνει τη διάθεση να κάνει βήματα προς τα πίσω σε ότι αφορά την εξωτερική πολιτική της χώρας του.\nΕίναι αποφασισμένος να εμπλακεί οπουδήποτε και με κάθε κόστος.\nΑυτή του η διάθεση μάλλον έχει προκαλέσει και κλυδωνισμό στις σχέσεις του με χώρες που είχε έως τώρα συνάψει συμμαχία.\nΜία εξ΄αυτών είναι η Ρωσία, με τον Πούτιν να δείχνει αποφασισμένος, λόγω Συρίας να αλλάξει ρότα το πηδάλιο.\nΑιτία αποτελεί το γεγονός πως η Άγκυρα έχει περάσει κατά πολύ τα όρια, μη τηρώντας υποθετικά κάποια εκ των συμφωνιών που είχε συνάψει με τη πλευρά της Μόσχας.\nΗ εβδομάδα που πέρασε και όσα διαδραματίστηκαν στο Ιντλιμπ έπαιξαν καθοριστικό ρόλο για το μέλλον των σχέσεων των δύο χωρών.\nΟ Ερντογάν δείχνει αποφασισμένος να πάει μέχρι τέλους την δράση του στη Συρία. Ανεξάρτητα από τι του προτείνουν η Ουάσινγκτον και η Μόσχα, ο Τούρκος Πρόεδρος δείχνει τη διάθεση να εκμεταλλευτεί όσο περισσότερο μπορεί τη δράση του τουρκικού στρατού στη περιοχή έως και σήμερα.\nΕμπόδιο παραμένει όμως η δυναμική που έχει η αεροπορία της Ρωσίας. Τα s-400 της Μόσχας συνεχίζουν να κυριαρχούν, δίχως να βρίσκουν εμπόδια, με τον Ερντογάν να ‘’πονοκεφαλιάζει’’ .\nΤο γεγονός όμως πως ο τουρκικός στρατός γνώρισε μέσα στη βδομάδα πολλές ανθρώπινες απώλειες, αποτέλεσε και την αιτία για την οποία για πρώτη φορά ο Τούρκος Πρόεδρος έβγαλε… στη σέντρα τον Βλαντιμίρ Πούτιν, καταλογίζοντας ευθύνες στη Μόσχα για την διαταγή επιθέσεων.\nΣίγουρα λοιπόν οι σχέσεις των δύο χωρών δε βρίσκονται σε επίπεδο ιδανικό. Η ψυχραιμία της μίας ή της άλλης πλευράς θα διαδραματίσει ρόλο καθοριστικό στις εξελίξεις από εδώ και στο εξής.


Βάνα Πεφάνη - «Υπάρχει πολύς κόσμος ακόμα που δεν έχει μιλήσει στο θέατρο» | in.gr\n26 Σεπτεμβρίου 2021, 10:50\n-Θα ξανά κάνατε καθημερινό σίριαλ;\nΜε ένα καλό σενάριο και έναν ενδιαφέροντα ρόλο, γιατί όχι.\n-Πώς περάσατε την περίοδο της καραντίνας; Τι σας άφησε όλο αυτό;\nΚατ’ αρχήν αποδέχτηκα ότι όλα μπορούν να συμβούν. Αν μας έλεγαν δυο χρόνια πριν ότι δεν θα μπορούσαμε να βγούμε έξω από το σπίτι μας, ότι απαγορεύεται να πάμε στη δουλειά μας και ότι θα κυκλοφορούσαμε στον δρόμο με μάσκες, θα σκεφτόμασταν ότι πρόκειται για σενάριο επιστημονικής φαντασίας. Και όμως το ζήσαμε. Η περίοδος της καραντίνας πέρασε για μένα κάνοντας πρόβες και σεμινάρια στο TabulaRasa διαδικτυακά-καινούργιος τρόπος για όλους μας-, διαβάζοντας και μιλώντας περισσότερο με ανθρώπους που αγαπώ.\n-Ποια ήταν η πιο συγκινητική στιγμή της καριέρας σας μέχρι σήμερα;\nΣυγκινούμαι κάθε φορά που κάποιος άγνωστος στον δρόμο με θυμάται από μια παλιά θεατρική παράσταση. Είναι μια μικρή στιγμή αθανασίας.\nΗ χαρά να κάνω σχέδια για το μέλλον. Είναι αβέβαιο το μέλλον, δεν ξέρουμε τι θα έρθει και πώς θα το αντιμετωπίσουμε. Δεν μπορούμε να κάνουμε σχέδια, μπορούμε βέβαια να ελπίζουμε πως κάποια στιγμή όλα αυτά που βιώνουμε το τελευταίο διάστημα, θα αποτελούν παρελθόν. Μέχρι τότε, να προσέχουμε το πολυτιμότερο αγαθό που έχουμε, την υγεία μας. Και για εμάς αλλά και για τους γύρω μας. Έχουμε ευθύνη μεγάλη.\nΘεωρώ τους ανθρώπους που μίλησαν ήρωες και τους ευχαριστώ που το έκαναν. Για να ξεπερνάς τους φόβους σου, χρειάζεται απίστευτη δύναμη. Ίσως με αυτό τον τρόπο σώσουν κάποιους άλλους ανθρώπους από ανάλογες συμπεριφορές. Υπάρχει πολύς κόσμος ακόμα που δεν έχει μιλήσει. Σε πολλά επαγγέλματα, όχι μόνο στο δικό μας. Ο κάθε άνθρωπος έχει τη δική του στιγμή θάρρους και ετοιμότητας, που δεν εξαρτάται από τους άλλους και δεν συμβαίνει κατ ανάγκη αλυσιδωτά\nTAGS: βάνα πεφάνηκαταγγελίες\n20/10/2021 | 06:13\nΚαλύτερα να μην σε πιάσουν στο στόμα τους – Αυτές είναι οι τρεις κουτσομπόλες του ζωδιακού 05:49\nΕλλάδα Γλυκά Νερά: Συγκλονιστικές αποκαλύψεις για τον συζυγοκτόνο - «Το απέφευγε όπως ο διάολος το λιβάνι» 7 λεπτά πριν\nFizz Ατύχημα η σκηνή του Ντάνιελ Κρεγκ στο «Casino Royale» που τον μετέτρεψε σε sex symbol; 13 λεπτά πριν\nuncategorized Νίκος Μπάρκουλης - Βλέπει ακόμα τις ταινίες του μπαμπά του και συγκινείται 13 λεπτά πριν


Αρμενιστής: Άγιος Ματθαίος Απόστολος και Ευαγγελιστής +16 Νοεμβρίου\nΆγιος Ματθαίος Απόστολος και Ευαγγελιστής +16 Νοεμβρίου\nΟ Απόστολος Ματθαίος ήταν από την Κανά της Γαλιλαίας. Ήταν τελώνης το επάγγελμα δηλ. ενοικίαζε από το κράτος τα τέλη, τους φόρους και τους εισέπραττε αυτός.\nΟ Επίσκοπος της χώρας, όταν έμαθε την παρουσία του Αποστόλου, βγήκε με τους κληρικούς του όλους να τον υποδεχθεί, όπως έπρεπε. Κατόπιν και οι δύο επήγαν μαζί στην πόλη και φύτεψαν το ραβδί μπροστά στο ναό, με την ευλογία του Κυρίου. Τότε παρευθύς (ώ του θαύματος) ρίζωσε το ξερό εκείνο ξύλο και έκαμε κλάδους και καρπό ώριμο, γλυκύτερο από το μέλι. Από τη ρίζα του βγήκε νερό. Όλοι όσοι ήσαν εκεί θαύμασαν, όταν είδαν τέτοιο εξαίσιο θέαμα. Αυτό το έμαθε όλη η πόλη. Πλήθος από πολίτες έρχονταν, έπιναν νερό, έτρωγαν από τους καρπούς, και η σκληρότητά τους γινόταν ημερότητα και πραότητα\nΤότε πήγε ο ίδιος ο Άρχοντας, θυμωμένος να σκοτώσει με τα χέρια του τον Απόστολο. Αλλά αμέσως• μόλις πλησίασε, τυφλώθηκε. Τρέμοντας από το φόβο του, έπεσε στα πόδια του Αποστόλου με ταπείνωση, λέγοντας:\nΈπειτα να βάλουν σωρό ξύλα και να τα περιχύσουν με λίπος από δελφίνι και με πίσσα και κάτω να καίνε φλόγα από κλήματα. Αμέσως οι δήμιοι άρπαξαν τον Άγιο και τον έφεραν στον ετοιμασμένο βωμό και αφού τον κάρφωσαν, άναψαν τα ξύλα απάνω του. Τότε όμως με θαύμα δροσίστηκε το καμίνι, που τριζοβολούσε από τη φωτιά και δεν έκαιε καθόλου.\nΈτσι έφυγε το Πνεύμα του για την ουράνια γαλλίαση. Το τίμιο και πάνσεπτο λείψανο του έμεινε σώο και αβλαβές από την φωτιά.


Hertz Lease & AEGEAN Miles+Bonus | Όροι & Προϋποθέσεις\nΤα μέλη του προγράμματος Miles+Bonus της AEGEAN, μπορούν να συγκεντρώνουν και να εξαργυρώνουν μίλια με τη μίσθωση αυτοκινήτου μέσω του προγράμματος Leasing της AUTOHELLAS HERTZ στην Ελλάδα, AUTOHELLAS Α.Τ.Ε.Ε. (“ AUTOHELLAS HERTZ ”), Βιλτανιώτη 31, Κηφισιά.\nΗ σύμβαση του Προγράμματος μακροχρόνιας μίσθωσης Leasing και η παραλαβή του οχήματος θα πρέπει να πραγματοποιηθούν μέσω του δικτύου καταστημάτων της AUTOHELLAS HERTZ στην Ελλάδα.\nΤα Μίλια θα αποδίδονται στον λογαριασμό του Miles+Bonus Μέλους που θα έχει δηλωθεί από τον υπογράφοντα τη σύμβαση μακροχρόνιας μίσθωσης.\nΜίλια αποδίδονται για το μηνιαίο μίσθωμα και εξαιρούνται όλες οι λοιπές καταβολές που μπορούν να προκύψουν κατά τη διάρκεια της μίσθωσης ή στην λήξη της, όπως εγγυήσεις, χρεώσεις ζημιών, απαλλαγών, επιπλέον χιλιομέτρων κλπ.\nΜίλια θα αποδίδονται μόνο σε νέα συμβόλαια μίσθωσης που θα συμμετέχουν στο πρόγραμμα φέροντας αντίστοιχη σήμανση και θα πραγματοποιηθούν από τις 18/05/2022 και μετά.\nΤα Μίλια θα καταχωρούνται στο λογαριασμό του Miles+Bonus Μέλους μετά την εξόφληση του εκάστοτε τιμολογημένου μηνιαίου μισθώματος.\nΔιευκρινίζεται ότι σε περίπτωση καταγγελίας της μίσθωσης, τα Μίλια δεν θα καταχωρούνται.\nΗ AUTOHELLAS HERTZ προσφέρει σε όλα τα «σενάρια» μίσθωσης που κλείνονται μέσω του Online Διαμορφωτή Leasing Προσφοράς, 3 μίλια για κάθε 2 Ευρώ του μηνιαίου μισθώματος της προσφοράς.\nH AUTOHELLAS HERTZ μπορεί κατά την διακριτική της ευχέρεια, να προσφέρει σε δικό της χρόνο σε επιλεγμένα αυτοκίνητα ή μισθώματα ή πελάτες την ίδια ή διαφορετική σχέση Μιλίων ανά ευρώ.\nΤα Μίλια είναι Μίλια Εξαργύρωσης (Award Miles) κατά την έννοια του κεφαλαίου 3 «ΜΙΛΙΑ / ΚΑΤΗΓΟΡΙΕΣ ΚΤΛ.»\nΣε περίπτωση ακύρωσης του Προγράμματος Miles+Bonus κατά τα προβλεπόμενα στους Γενικούς Όρους, όλα τα Μίλια που έχουν συγκεντρωθεί ακυρώνονται αυτόματα και δεν είναι πλέον ανταλλάξιμα με προσφορές.\nΚάθε πελάτης - Μέλος του Προγράμματος πρέπει να δηλώνει τον FFN Αριθμό Λογαριασμού του (Member ID) κατά τη διάρκεια υπογραφής συμβολαίου μίσθωσης αυτοκινήτου με το πρόγραμμα Hertz Leasing, διαφορετικά δεν θα υπάρχει η δυνατότητα καταγραφής των Μιλίων στο Λογαριασμό του. Το συμβόλαιο μίσθωσης, οι αποδείξεις εξόφλησης, ή/και κάθε άλλο σχετικό αποδεικτικό έγγραφο πρέπει να φυλάσσεται από το Μέλος, ωσότου τα Μίλια εμφανιστούν στο λογαριασμό του. Η AEGEAN δύναται κατά τη διακριτική της ευχέρεια να προσδιορίζει κατά πόσο το προσκομισθέν από το Μέλος στοιχείο συνιστά επαρκή απόδειξη.\nΗ AUTOHELLAS HERTZ και η AEGEAN δεν φέρουν καμία ευθύνη και υποχρέωση να συλλέγουν, καταγράφουν ή να διατηρούν Μίλια για λογαριασμό του Πελάτη, ο οποίος έχει μισθώσει αυτοκίνητο/α μέσω του προγράμματος Hertz Leasing, εφόσον αυτός δεν έχει δηλώσει έγκυρο αριθμό Λογαριασμού.\nH AEGEAN δεν φέρει καμία ευθύνη όσον αφορά στις προϋποθέσεις μίσθωσης του αυτοκινήτου, τη μη διαθεσιμότητα ή λοιπά προβλήματα που προκύπτουν, μέσω της διαδικασίας ολοκλήρωσης της μίσθωσης της AUTOHELLAS HERTZ.\nΣε περίπτωση μη εμφάνισης Μιλίων στο Λογαριασμό εντός 15 ημερών από την ημερομηνία πληρωμής του μηνιαίου μισθώματος για μίσθωση αυτοκινήτου μέσω του προγράμματος Hertz Leasing που έχει πραγματοποιηθεί μέσω της AUTOHELLAS HERTZ στην Ελλάδα, παρακαλούμε όπως αποστείλετε στην Aegean (μέσω της ειδικής φόρμας στο https://aegeanairlines-gr.custhelp.com/app/ask) το αποδεικτικό της πληρωμής, το οποίο λάβατε από την AUTOHELLAS HERTZ. Διευκρινίζεται ότι, αίτημα για αναδρομική καταχώρηση μιλίων γίνεται αποδεκτό μόνο εάν κατατεθεί εντός 12 μηνών από την ολοκλήρωση της πληρωμής του μηνιαίου μισθώματος.


Ομπάμα: Ελεγχος στην NSA, όχι πάγωμα των παρακολουθήσεων - Ειδήσεις - νέα - Το Βήμα Online\nΟμπάμα: Ελεγχος στην NSA, όχι πάγωμα των παρακολουθήσεων\nΣτο πρόγραμμα παρακολουθήσεων της NSA, το Obamacare και την οικονομία επικεντρώνεται η ετήσια -εφ’ όλης της ύλης- συνέντευξη του αμερικανού προέδρου, Μπαράκ Ομπάμα. Υπερασπίστηκε το πρόγραμμα, λέγοντας ότι οι ΗΠΑ χρειάζονται τις πληροφορίες που συλλέγει η NSA. «Δεν μπορούμε να παγώσουμε το πρόγραμμα» είπε, αλλά τόνισε ότι η συγκέντρωση των πληροφοριών μπορεί να γίνεται στη βάση περισσότερων ελέγχων και διατήρησης ισορροπιών.\n20 Δεκεμβρίου 2013, 22:06 Ενημερώθηκε: 20 Δεκεμβρίου 2013, 22:13\nΣτο πρόγραμμα παρακολουθήσεων της NSA, το Obamacare και την οικονομία επικεντρώνεται η ετήσια -εφ’ όλης της ύλης- συνέντευξη του αμερικανού προέδρου, Μπαράκ Ομπάμα.\nΟ αμερικανός πρόεδρος δήλωσε ότι δεν έχει αποφασίσει ακόμα πώς θα χειριστεί το θέμα των παρακολουθήσεων της αμερικανικής υπηρεσίας πληροφοριών και δήλωσε ότι θα προβεί σε ανακοινώσεις τον Ιανουάριο.\nΥπερασπίστηκε το πρόγραμμα, λέγοντας ότι οι ΗΠΑ χρειάζονται τις πληροφορίες που συλλέγει η NSA. «Δεν μπορούμε να παγώσουμε το πρόγραμμα» είπε, αλλά τόνισε ότι η συγκέντρωση των πληροφοριών μπορεί να γίνεται στη βάση περισσότερων ελέγχων και διατήρησης ισορροπιών.\nΠαράλληλα, είπε ότι κάποια από τα τηλεφωνικά στοιχεία που διατηρούν κυβερνητικές υπηρεσίες, θα μπορούσαν να φυλάσσονται από ιδιωτικές εταιρείες.\nΜιλώντας για την οικονομία, ο Ομπάμα είπε ότι το 2014 θα μπορούσε να είναι «σημαντική χρονιά» για τις ΗΠΑ.\nΟ αμερικανός πρόεδρος επισήμανε ότι δεν πρόκειται να διαπραγματευτεί με το Κογκρέσο για την αύξηση του ορίου δανεισμού.\nΑναφέρθηκε και στο Obamacare, λέγοντας ότι περισσότεροι από μισό εκατομμύριο Αμερικανοί αγόρασαν πακέτα ασφάλισης στο Διαδίκτυο τις τρεις πρώτες εβδομάδες του Δεκεμβρίου. Ο αριθμός αυτός ανεβάζει τους εγγεγραμμένους σε ένα εκατομμύριο χρήστες.\nΓια το ξεκίνημα του προγράμματος και τα προβλήματα με την ιστοσελίδα, ο Ομπάμα παραδέχθηκε την ευθύνη του: «Εφόσον εγώ είμαι επικεφαλής, μπορώ να πω ότι τα κάναμε μαντάρα».\nΕρωτηθείς εάν πιστεύει ότι το 2013 ήταν η χειρότερη χρονιά του ως πρόεδρος, ο Ομπάμα γέλασε και είπε: «Να σας πω, εγώ δεν το βλέπω έτσι».


14 Αυγούστου 2020 12:00:45\nΤο ευρύ κοινό την γνώρισε μέσα από την τηλεοπτική σειρά «Ευτυχισμένοι μαζί» (2007-2009). Μετά από λίγα χρόνια αναδείχτηκε νικήτρια στον τηλεοπτικό διαγωνισμό «Dancing on Ice» (2011). Εξίσου αξιοπρόσεχτη, ωστόσο, είναι και η θεατρική της παρουσία, καθώς τα τελευταία 15 χρόνια έχει συμμετάσχει σε πλήθος παραστάσεων. Αυτό το καλοκαίρι τη βρίσκουμε κάθε Παρασκευή, Σάββατο και Κυριακή στο θέατρο «Αθηνά» στον ρόλο της Μιράντα στο ψυχολογικό θρίλερ «Ο συλλέκτης». Έναυπέροχο έργο με διαρκή υπόγεια ένταση, το οποίο βασίζεται στο ομώνυμο καθηλωτικό μυθιστόρημα του Τζον Φόουλς.\nΗ Ιωάννα Πηλιχού μας συστήνει τόσο τον δικό της ρόλο όσο και αυτό το λεπτά επεξεργασμένο ψυχογράφημα δύο χαρακτήρων που ξεδιπλώνεται επί σκηνής, σε μια τόσο δύσκολη για το θέατρο και τον Πολιτισμό γενικότερα, περίοδο.\nΟ «Συλλέκτης» είναι ένα από τα λίγα θεατρικά έργα που γλίτωσαν από τη λαίλαπα του κορωνοϊού, καθώς ευτύχησε να συνεχίσει τις παραστάσεις του και μετά το άνοιγμα των θεατρικών χώρων. Πώς έζησες αυτήν την εναλλαγή συναισθημάτων από την παύση στην εκ νέου εγρήγορση;\nΜε τον Αργύρη (σ.σ. Αγγέλου) είχαμε ξεκινήσει τις παραστάσεις του έργου στο θέατρο «Άλμα» τον περασμένο Μάρτιο. Προλάβαμε να παίξουμε μόλις δυο φορές πριν το lockdown, οπότε σταματήσαμε αρκετά πιο πριν από τον προγραμματισμένο χρόνο ολοκλήρωσης των παραστάσεων. Ευτυχώς, τελικά μας δόθηκε η ευκαιρία να συνεχίζουμε αυτό το υπέροχο έργο σε ένα θερινό θέατρο στην καρδιά της πόλης.\nΝιώθεις τυχερή που έχεις δουλειά στο πιο δύσκολο θεατρικά καλοκαίρι όλων των εποχών;\nΑπό τη μια νιώθω τυχερή -γιατί πράγματι φέτος είναι ένα δύσκολο και περίεργο καλοκαίρι- και από την άλλη νιώθω ευλογημένη που είμαι στη συγκεκριμένη δουλειά.\nΌταν διάβασες για πρώτη φορά το σενάριο, τι σκέφτηκες; Τι ήταν αυτό που σου άρεσε πιο πολύ στο έργο;\nΠρώτα απ’ όλα με κέρδισε η υπόθεση. Μιλάμε για ένα ρεαλιστικό έργο, κάτι που μπορεί να συμβαίνει στο διπλανό σπίτι ή να ακούσεις στις ειδήσεις. Κάτι εξίσου σημαντικό ήταν οι συντελεστές της παράστασης. Ο Αργύρης είναι ένας από τους καλύτερους συναδέλφους με τους οποίους έχω δουλέψει. Τον εκτιμώ απεριόριστα και ήταν ένας σημαντικός λόγος για να πω κατευθείαν το «ναι» σ’ αυτή τη δουλειά. Είναι η πρώτη φορά που συνεργάστηκα με τον Αλέξανδρο Κοέν (σ.σ. σκηνοθέτης και μεταφραστής του έργου) και εύχομαι να τα φέρει έτσι το σύμπαν, ώστε να δουλεύω μαζί του συνέχεια, γιατί η συνεργασία μας είναι ευλογία.\nH Μιράντα, την οποία υποδύεσαι, είναι μια κοπέλα μορφωμένη και μεγαλοαστή. Από την άλλη, ο απαγωγέας της, ο Κλεγκ, είναι ένας ακαλλιέργητος, μικροαστός. Ποιο είναι το κίνητρό του;\nΤο κίνητρό του, τουλάχιστον όπως το αντιλαμβάνεται στο κεφάλι του, είναι αγνό. Έχει ερωτευτεί τη Μιράντα και θεωρεί ότι ο καλύτερος τρόπος για να τον ερωτευτεί κι αυτή είναι να την απαγάγει, να μείνουν κάπου μόνοι τους και με τον καιρό να την κάνει να τον αγαπήσει. Στην ουσία πρόκειται για ένα αρρωστημένο κίνητρο, καθώς μιλάμε για έναν ανένταχτο κοινωνικά άνθρωπο.\nΠώς θα περιέγραφες τη σχέση των δυο αυτών ηρώων;\nΠερνάει από διάφορά κύματα. Άλλες φορές είναι τεταμένη με μια λεκτική και σωματική επιθετικότητα να συνοδεύουν κάποιες πιο σκληρές σκηνές. Άλλοτε, πάλι, είναι φαινομενικά φυσιολογική και κάποιες άλλες φορές η Μιράντα δείχνει να έχει το πάνω χέρι, σε σημείο που γίνεται έως και αντιπαθής. Γενικά, οι ρόλοι εναλλάσσονται. Τη μια γίνεται ο ένας θύτης και ο άλλος το θύμα και την επομένη το αντίστροφο.\nΠώς γίνεται μια κοπέλα που πέφτει θύμα απαγωγής να χαρακτηρίζεται «θύτης»;\nΌταν βρίσκεσαι εγκλωβισμένος σε ένα τσιμεντένιο υπόγειο, δεν ξέρεις ακριβώς ποιος εαυτός θα σου βγει. Επίσης, η Μιράντα έχει τα δικά της «θέματα» που έχουν να κάνουν με το πώς είναι μεγαλωμένη. Είναι ένα κορίτσι που έχει μάθει να παίρνει αυτό που θέλει και να κουμαντάρει τους ανθρώπους. Όταν αυτό δεν περνάει με τον Κλεγκ, βγάζει στην επιφάνεια έναν εαυτό που ούτε η ίδια έχει συνειδητοποιήσει ότι υπάρχει.\nΕίναι μια παράσταση δύσκολη για έναν ηθοποιό τόσο ψυχικά όσο και σωματικά. Πώς καταφέρνεις και αποφορτίζεσαι;\nΘέλω τον χρόνο μου για να αποφορτιστώ, με αποτέλεσμα μετά από κάθε παράσταση να κοιμάμαι αρκετά αργά. Πρόκειται για ένα έργο – κατάθεση ψυχής. Δεν είναι ότι πιο απλό μετά να πέσουν οι τόνοι, να φύγει η ένταση και το άγχος και να καταφέρεις να χαλαρώσεις.\nΘα έλεγες ότι είναι αυτός ο ρόλος ό,τι καλύτερο έχεις κάνει στο θέατρο;\nΣίγουρα ανήκει στην κατηγορία των καλύτερων έργων που έχω παίξει.\nΥπάρχουν θεατρικοί ρόλοι που ονειρεύεσαι;\nΔεν μπορώ να πω ακριβώς ότι «ονειρεύομαι». Προτιμώ τα πράγματα να έρχονται αναπάντεχα για να τα χαίρομαι και περισσότερο. Ένας από τους ρόλους του παγκόσμιου ρεπερτορίου που μου αρέσει είναι η «Λαίδη Μάκβεθ».\nΕίναι αλήθεια ότι αποφάσισες να ασχοληθείς με την υποκριτική εντελώς τυχαία, περνώντας έξω από μια δραματική σχολή;\nΝαι, είναι αλήθεια. Μέχρι τότε δεν μου είχε περάσει από το μυαλό να ασχοληθώ με την υποκριτική. Σπούδαζα στο τμήμα Βαλκανικών, Σλαβικών και Ανατολικών Σπουδών του Πανεπιστημίου Μακεδονίας. Μια ημέρα, εκεί που περπατούσα μιλώντας στο τηλέφωνο, σήκωσα το κεφάλι μου και είδα μια ταμπέλα που έγραφε «Σχολή\nΘεάτρου». Εκεί κάτι ξύπνησε μέσα μου και είπα «αυτό θέλω να κάνω στη ζωή μου». Στη συνέχεια σπούδασα υποκριτική στη σχολή του Ροντίδη και στο Κρατικό Θέατρο Βορείου Ελλάδας.\nΠοια ήταν η επαφή σου με το θέατρο μέχρι τότε;\nΜεγάλωσα στο Αλιβέρι της Εύβοιας. Αν υπολογίσεις και το γεγονός ότι δεν προέρχομαι από καλλιτεχνική οικογένεια, καταλαβαίνεις ότι δεν υπήρχε η δυνατότητα να πηγαίνω συχνά στο θέατρο.\nΕκτός από Ελληνικά, μιλάς άλλες έξι γλώσσες. Πώς ξεκίνησε αυτή η γλωσσομάθεια;\nΘεωρώ ότι είναι κάτι έμφυτο. Έχω μια τρέλα με τις γλώσσες! Μακάρι να μπορούσα να μιλάω όλες τις γλώσσες του πλανήτη. Οι σπουδές μου είχαν να κάνουν τόσο με ξένες γλώσσες όσο και γνώσεις περί κοινωνικοοικονομικών. Στη σχολή διδάχτηκα Ρωσικά, Τουρκικά και Αραβικά, ενώ μιλώ ακόμα Αγγλικά, Γερμανικά και Ισπανικά.\nΣε αγχώνει το γεγονός ότι στο επάγγελμά σου πρέπει να ψάχνεις για δουλειά δυο φορές τον χρόνο;\nΕίναι ένα μεγάλο άγχος αυτό στη δουλειά μας. Ουσιαστικά, κάθε σεζόν οι ηθοποιοί είναι άνεργοι. Επίσης, πολλές φορές δεν πληρωνόμαστε στην ώρα μας ή για τις πρόβες.\nΘα σε ενδιέφερε η προοπτική μιας διεθνούς καριέρας;\nΕίναι πολύ δύσκολο να κάνεις καριέρα σε χώρες στις οποίες υπάρχουν εκατομμύρια σαν κι εσένα. Πρέπει να τρέχεις συνεχώς σε κάστινγκ χωρίς οι πιθανότητες να είναι με το μέρος σου και φυσικά αυτό προϋποθέτει να μένεις μόνιμα έξω.\nΝα μπορώ να βιοπορίζομαι από την υποκριτική κάνοντας δουλειές που αγαπάω και νιώθω χαρούμενη και ευλογημένη να συμμετέχω σ’ αυτές. Όπως είναι ο «Συλλέκτης»\nΟ «Συλλέκτης» του Τζον Φόουλς\nΜετά την περσινή επιτυχημένη πορεία του, το καθηλωτικό μυθιστόρημα του Τζον Φόουλς επιστρέφει στη σκηνή του Θεάτρου «Αθηνά» στη διασκευή του Μαρκ Χήλυ, σε μια παράσταση μ’ έντονο το στοιχείο του ψυχολογικού θρίλερ. «O συλλέκτης» (1963), το πρώτο μυθιστόρημα του Τζον Φόουλς, τον καθιέρωσε δικαίως στην παγκόσμια λογοτεχνία ως έναν από τους σημαντικότερους πεζογράφους. Η ένταση και το σασπένς που δημιουργεί παραπέμπουν ξεκάθαρα σ’ ένα κορυφαίο θρίλερ, όπου ο θεατής οδηγείται σε μια ύπουλη ταύτιση με τον Κακό και τον Καλό ταυτόχρονα.\nΤα αισθήματα του θεατή εναλλάσσονται, ενώ κανονικά θα έπρεπε να είναι σταθερά· εκείνη είναι το θύμα κι εκείνος ο θύτης. Αυτή είναι η βασική δύναμη της αφήγησης του Φόουλς. Ο Κλεγκ είναι ένας άνθρωπος εμμονικός -σχεδόν αμόρφωτος- άσχετος από τέχνη, πολιτική, φιλοσοφία· ένας άνδρας που αρνείται να «διδαχτεί» οτιδήποτε από εκείνη.\nΗ Μιράντα είναι μια λαμπερή πεταλούδα, ταλαντούχα ζωγράφος, συναναστρέφεται καλλιτέχνες – λίγο υπεροπτική, σίγουρα έξυπνη. Στην κανονική ζωή δεν θα καταδεχόταν ούτε να τον κοιτάξει. Ωστόσο για ανθρώπους σαν κι αυτόν δεν υπάρχει γιατρειά: ο Κλεγκ θα παραμείνει συλλέκτης για πάντα. Με αφορμή αυτή την αναγκαστική συνύπαρξη, παρακολουθούμε τη διαμάχη ανάμεσα στις διαφορετικές επιθυμίες και επιδιώξεις των δύο αυτών ανθρώπων, με έμφαση σ’ έννοιες όπως η εμμονή και η εξάρτηση. Ο Φόουλς, πραγματεύεται το θέμα της άσκησης εξουσίας, και στήνει μια μάχη, όπου εκείνος τη δυναστεύει καταργώντας τη σωματική της ελευθερία, ενώ εκείνη τού επιβάλλεται με τη νοημοσύνη της.\nΣκηνικά – Κοστούμια: Γιάννης Αρβανίτης\nΕπικοινωνιακό υλικό – Artwork: Κάρολος Πορφύρης\nΣκηνοθεσία τρέιλερ παράστασης:Μάκης Τσούφης\nΜακιγιάζ – Κομμώσεις: Θάνος Βογιατζής.\nΘέατρο Αθηνά: Δεριγνύ 10\nΠροπώληση εισιτηρίων στο ταμείο του θεάτρου – Viva.gr. (ως 06 Σεπτεμβρίου).\nTags: ηθοποιόςΙωάννα Πηλιχούο συλλέκτηςπαράστασησυνέντευξη\nΣτέφη Θεοδότου: Πανδημία… αγάπης και ελπίδας μέσω τραγουδιού (Βίντεο)\n«Περιοδεία εντός» με 16 μουσικά ταξίδια από τον Κώστα Λειβαδά


Κάθε χρόνο καινούργιες ανακαλύψεις γίνονται σχετικά με το μαγικό φρούτο, το Λεμόνι...\nΌπως η μετατροπή του νερού σε κρασί, το Λεμόνι με την κιτρική του οξύτητά, γρήγορα μετατρέπεται σε αλκαλικό. Με την μεγάλη του περιεκτικότητα σε ασβέστιο, προμηθεύει τα οστά, τα δόντια και το νευρικό σύστημα με την βασική τροφή.\nΕπίσης Περιέχει φώσφορο, και μια από τις μεγαλύτερες του ιδιότητες του είναι να χωνεύει τις πρωτεΐνες όταν χρησιμοποιείται στο κρέας, στο ψάρι, στα οστά και στα αυγά.\nΜερικά κουταλάκια χυμό του λεμονιού σε ζεστό τσάι (τριφύλλι ή άλφα-άλφα είναι καλύτερα) είναι η θεραπεία ενός έξυπνου μπάρμαν στην ΝέαΥόρκη, γ’ αυτούς που έχουν πονοκεφάλους (επακόλουθο μέθης) και από πονοκεφάλους που προέρχονται από άλλες αιτίες. Με αυτό το σύστημα κερδίζει τους πελάτες του, ξεκόβουν, και τους οδηγεί μακριά από τα φάρμακα τελείως.


Ο πόλεμος δεν έχει πρόσωπο γυναίκας - books.gr\nΚωδικός προϊόντος: 9789601676197 Κατηγορία: σημαντικά και ενδιαφέροντα Ετικέτες: ευφάνταστος, περιπετειώδης\n«Βλέπω τον κόσµο µε φωνές, µε χρώµατα. Από βιβλίο σε βιβλίο αλλάζω εγώ, αλλάζουν τα θέµατα, όµως το αφηγηµατικό νήµα παραµένει. Είναι το αφηγηµατικό νήµα των ανθρώπων που συνάντησα… Με αυτές τις χιλιάδες φωνές µπορώ να δηµιουργήσω, δεν τολµώ να πω την πραγµατικότητα, η πραγµατικότητα παραµένει ανείπωτη, αλλά µια εικόνα του καιρού µου, της χώρας µου… κι όλο αυτό αποτελεί µια µικρή εγκυκλοπαίδεια, την εγκυκλοπαίδεια της γενιάς µου, των ανθρώπων που συνάντησα. Πώς ζούσαν; Σε τι πίστευαν; Πώς πέθαναν και πώς σκότωσαν; Πόσο πολύ κυνήγησαν την ευτυχία;»


Νέο πλήγμα Ορμπαν στην πολυφωνία της Ουγγαρίας - Prisma Radio\n[ 18 January 2020 ] Ιταλία: Τετραήμερη απαγόρευση κυκλοφορίας σε όλα τα αυτοκίνητα ντίζελ\tΚόσμος\n[ 18 January 2020 ] Τοξικό νέφος «πνίγει» τα Βαλκάνια μέσα στην καρδιά του χειμώνα\tΚόσμος\nHomeΚόσμοςΝέο πλήγμα Ορμπαν στην πολυφωνία της Ουγγαρίας\nΒΟΥΔΑΠΕΣΤΗ. Εναν γιγάντιο φιλοκυβερνητικό όμιλο ΜΜΕ εξαίρεσε ο πρωθυπουργός της Ουγγαρίας, Βίκτορ Ορμπαν, από την εθνική επιτροπή ελέγχου του ανταγωνισμού, υπογράφοντας σχετικό διάταγμα αργά το βράδυ της Τετάρτης. Οι επικριτές του διατείνονται ότι ο ακροδεξιός εθνικιστής ηγέτης απεργάζεται μια σταδιακή εξαφάνιση των ανεξάρτητων ΜΜΕ στον πρώην κομμουνιστικό δορυφόρο. Δεκάδες εφημερίδες και σταθμοί που είναι αντιπολιτευόμενοι-εχθρικοί προς τον Ορμπαν έχουν αλλάξει χέρια τα τελευταία χρόνια, με αποτέλεσμα να περιοριστεί ο έλεγχος της εξουσίας.\nΟ όμιλος κεντροευρωπαϊκού Τύπου και το Ιδρυμα ΜΜΕ, που δημιουργήθηκε φέτος από πιστούς στον Ορμπαν επιχειρηματίες, διαθέτουν ευρεία γκάμα μέσων ενημέρωσης. Συστάθηκε με τη βοήθεια φιλοκυβερνητικών επιχειρηματιών, που έδωσαν τα απαραίτητα κονδύλια ως φιλανθρωπικές δωρεές. Συνολικά, ο όμιλος αριθμεί 400 ΜΜΕ, από το κανάλι Echo TV και το Hir TV μέχρι το εθνικής κυκλοφορίας καθημερινό φύλλο Magyar Ido και άλλα τοπικά έντυπα. Το διάταγμα, που δημοσιεύτηκε στην Εφημερίδα της Κυβερνήσεως και φέρει την υπογραφή του Ορμπαν, ισχυρίζεται ότι ο όμιλος εξαιρείται από τον ρυθμιστικό έλεγχο στο πλαίσιο προάσπισης του δημόσιου συμφέροντος.\nΧθες ωστόσο η Ενωση Ούγγρων Δημοσιογράφων αντέδρασε, υποσχόμενη ότι θα προσφύγει στο Συνταγματικό Δικαστήριο κατά της δημιουργίας της εταιρείας χόλντινγκ. Ο Γκαμπόρ Πολιάκ, αναλυτής ουγγρικού think tank που επιβλέπει τα ΜΜΕ, είπε ότι ο ανταγωνισμός φαλκιδεύεται από τον όμιλο. «Το γεγονός ότι η κυβέρνηση επέλεξε αυτήν την πολιτική λύση είναι μια δημόσια παραδοχή ότι ο όμιλος δεν θα πληρούσε τους όρους του νόμου περί ΜΜΕ και ανταγωνισμού», εξήγησε.\nAbout Ομάδα Σύνταξης\t62713 Articles


Γιατί τα παιδιά μου δεν είναι κοντά με τους παππούδες; | Infokids.com.cy\nΑρχική › InfoKids › Αληθινές Ιστορίες › Αληθινή ιστορία: "Τα παιδιά μου δεν θα έρθουν ποτέ κοντά με τους παππούδες τους..."\nΗ γιαγιά και ο παππούς είναι δύο από τα πιο σημαντικά πρόσωπα στη ζωή ενός παιδιού. Μαζί τους τα μικρά μας νιώθουν ασφάλεια, είναι χαρούμενα και λιγάκι κακομαθαίνουν…\nΚάτι το οποίο δεν μας πειράζει τόσο, αφού αυτός είναι ο ρόλος τους. Όλοι μας θα νιώθαμε άβολα και άσχημα, αν οι παππούδες των παιδιών μας δεν ήταν μέρος της ζωή τους.\nΉ μάλλον όχι και όλοι μας. H παρακάτω μαμά τριών παιδιών, δεν έχει και τις πιο στενές σχέσεις με τους παππούδες των παιδιών της, όμως αυτό δεν τη στεναχωρεί καθόλου…\n«Όταν ήμουν παιδί πάντα ζήλευα τους φίλους μου που είχαν στενή σχέση με τους παππούδες τους. Η δική μου εμπειρία ήταν πολύ διαφορετική. Οι γονείς του μπαμπά μου έμεναν πολύ μακριά και έρχονταν σπάνια για επίσκεψη. Εμείς, οικογένεια με πολλά παιδιά, δυσκολευόμασταν, επίσης, να τους επισκεφτούμε. Οι γονείς της μαμάς μου έρχονταν σχετικά συχνά όταν ήμασταν μικρά, αλλά με τον καιρό οι επισκέψεις τους μειώνονταν και ούτε αυτό το ζευγάρι ήταν μεγάλο μέρος της ζωής μου.\nΌταν, λοιπόν, οι φίλες μού μιλούσαν για το πώς περνούσαν με τους παππούδες τους αναρωτιόμουν πώς ήταν αυτό το συναίσθημα. Έδειχναν πάντα τόσο ασφαλείς και ευτυχισμένες.\nΑφότου έγινα μαμά, ήθελα τα παιδιά μου να νιώσουν αυτό το συναίσθημα που εμένα τόσο μου είχε λείψει. Και το προσπάθησα, αν και η σχέση μου με τους γονείς μου ήταν αρκετά δύσκολη.\nΠήραν διαζύγιο, ξαναπαντρεύτηκαν και πάλευαν για τις δικές τους ζωές. Σκεφτείτε, ότι υπήρξαν στιγμές στο Λύκειο, όπου δεν έβλεπα τον πατέρα μου για 6 μήνες! Οι αδερφές μου κι εγώ του τηλεφωνούσαμε για να κανονίσουμε πότε θα βρεθούμε, αλλά πάντα είχε δουλειά. Η μητέρα μου με σχολιάζει πίσω από την πλάτη μου και είναι πάντα πρόθυμη να μας αφήσει, απλώς και μόνο για να συναντήσει ακόμα και κάποιον άγνωστο.\nΠαρ’ όλα αυτά τους αγαπώ, είναι οι γονείς μου. Έπαψα, όμως, να χρειάζομαι την προσοχή και την αποδοχή τους εδώ και καιρό.\nΌταν έμεινα έγκυος πρώτη φορά, πίστευα, ότι θα άλλαζαν. Θα ήταν παρόντες, θα έβλεπαν τι έχασαν και θα εκμεταλλεύονταν αυτή τη δεύτερη ευκαιρία.\nΑλλά αυτό δεν συνέβη με κανέναν από τους δύο!\nΚαι κουράστηκα να απογοητεύομαι. Έχω τρία παιδιά τώρα και, ενώ οι γονείς μου μένουν πολύ κοντά μας και τους βλέπουμε σε διάφορες επίσημες περιστάσεις, τα παιδιά μου δεν έχουν δεθεί μαζί τους. Και είμαι εντάξει με αυτό!\nΤα παιδιά μου είναι αρκετά μεγάλα τώρα και αντιλαμβάνονται και μόνα τους πράγματα. Με ρωτούν γιατί ο παππούς δεν λέει πάντα την αλήθεια ή γιατί η ανάσα του μοιρίζει ποτό. Μου λένε όσα λέει η γιαγιά τους για μένα πίσω από την πλάτη μου και βλέπω την απορία και την απογοήτευση στο πρόσωπό τους.\nΠροσπαθούσα για αρκετά χρόνια να κάνω αυτή τη σχέση να ανθίσει. Τους καλέσαμε για φαγητό, βγήκαμε για δείπνο, πήγαμε στο σπίτι τους, παίξαμε μαζί τους. Αλλά ποτέ δεν “κόλλησε”.\nΚαι κατέληξα στο συμπέρασμα, ότι δεν μπορείς να αναγκάσεις κανέναν να δει τα πράγματα με τον δικό σου τρόπο. Είναι αυτοί που είναι και δεν αλλάζουν. Τους αποδέχτηκα, είναι οικογένεία μου, αλλά δεν τους διάλεξα. Εύχομαι να ήταν διαφορετικοί, και νομίζω και εκείνοι το ίδιο θα ήθελαν, αλλά τώρα δεν αλλάζουν τα πράγματα.\nΚαι πρέπει να το αφήσω πίσω μου όλο αυτό και να καταλάβω, ότι τα παιδιά μου είναι μια χαρά, ακόμα και χωρίς μια γερή και δεμένη σχέση με τους παππούδες τους.\nΉταν μια δύσκολη περίοδος για εμάς – το να προσαρμοστούμε σε όλο αυτό - αλλά πιστεύω, ότι τα παιδιά μου έχουν το δικαίωμα να διαλέξουν με ποιους θα αναπτύξουν σχέσεις και με ποιους όχι. Ακόμα σέβονται και αγαπούν τους παππούδες τους, αλλά δεν θέλουν να περάσουν ένα απόγευμα μαζί τους. Και, όσο και αν θα ήθελα τα πράγματα να είναι διαφορετικά, δεν θα αναγκάσω κανέναν να κάνει κάτι με το ζόρι.\nΝιώθω πολύ ήρεμη γνωρίζοντας ότι μια μέρα, όταν τα δικά μου παιδιά κάνουν την οικογένειά τους εγώ θα σπάσω αυτόν τον "κύκλο"…\nγονείς και παιδιάΕγγόνιαΠαππούδεςσχέση παππούδων και παιδιών\nΤρίτη, 13 Μάρτιος, 2018 στην κατηγορία Αληθινές Ιστορίες\nΣταματήστε να λέτε στους γονείς ότι είναι κακό το παιδί τους να μην έχει αδέλφια\nΓιατί μετανιώνω που έγινα «μαμά στο σπίτι»


Είναι η «κακή αισθητική» το πρόβλημα στον Χριστουγεννιάτικο στολισμό της Β. Σοφίας; - Νέα Πτολεμαΐδας\nHome > Newsroom > Είναι η «κακή αισθητική» το πρόβλημα στον Χριστουγεννιάτικο στολισμό της Β. Σοφίας;\nΟμολογώ ότι ήταν αρκετά διασκεδαστικό να παρακολουθεί κανείς τις αντιδράσεις στα socialmedia αναφορικά με τον χριστουγεννιάτικο στολισμό της Β. Σοφίας. Από την απορία αν εκεί θα γυριστεί το επόμενο StarWars ή την βεβαιότητα ότι οι λάμπες προέρχονται από τη Βαρβάκειο αγορά και είναι αυτές που χρησιμοποιούν οι χασάπηδες ως μυγοσκοτώστρες, αυτό ο στολισμός τελικά μάλλον ανταποκρίθηκε στο ζητούμενο, που δεν είναι άλλο, από το να φέρει χαρά στον κόσμο τις γιορτινές μέρες.\nΈως σήμερα ήταν ανώφελο να προσπαθήσουμε να συζητήσουμε αν οι αντιδρώντες έχουν δίκιο αφού όλες οι γνώμες είχαν να κάνουν με την αισθητική. «Είναι ωραίο τώρα αυτό ή μήπως όχι;» Μια κριτική επί της «αισθητικής» είναι πάντα καταδικασμένη σε αποτυχία. Το καλό ή το κακό γούστο είναι κάτι που στη σύγχρονη συνθήκη είναι τρομερά σχετικό και οι όποιες κουβέντες επί αυτού σπανίως έχουν αποτέλεσμα.\nΟ φωτισμός ενός δρόμου χρειάζεται την αποδοχή του κόσμου που το περπατά.\nΕυτυχώς η πρόσφατη τοποθέτηση της Διευθύντριας πολιτισμού του Ιδρύματος Ωνάση για το θέμα, βοήθησε, προκειμένου η όποια κριτική να ξεφύγει από το ατελέσφορο πεδίο του «καλού γούστου» και να πάει στην ουσία.\nΓια να βρούμε όμως την ουσία καλό θα ήταν να κάνουμε ένα μεγάλο ταξίδι στο χρόνο.\nΤο 1505 ο Πάπας Ιούλιος Β΄ ζήτησε από τον Μιχαήλ Άγγελο να ζωγραφίσει την οροφή της Καπέλα Σιστίνα. Ο Ιούλιος Β’ δεν ήταν κανένας «άγιος». Ήταν ένας τρομερά έξυπνος και επίμονος άνθρωπος που εδραίωσε την κυριαρχία του μέσα από κάθε ιερή και ανίερη διαδικασία. Ήξερε πως η κυριαρχία του θα γινόταν ισχυρότερη αν μπορούσε μέσα από το έργο του να συγκροτήσει ξανά την κοινότητα του που σπαραζόταν από διαμάχες σε όλα τα επίπεδα. Ήθελε να επεκτείνει το θαυμασμό του κόσμου για τον εαυτό του και την εκκλησία που υπηρετούσε, επενδύοντας σε μεγάλα έργα που θα σάστιζαν τον κόσμο και θα δημιουργούσαν ένα πανίσχυρο ποίμνιο. Έτσι όταν αποφάσισε να διακοσμήσει την οροφή της Καπέλα Σιστίνα προσέλαβε τον καλύτερο, ακόμα και αν αυτός δεν είχε καμία όρεξη για τη συγκεκριμένη δουλειά. Ο Μιχαήλ Άγγελος ήταν γλύπτης και δεν είχε διάθεση να αναλάβει το έργο αλλά ο Πάπας επέμενε. Ο προκαθήμενος της καθολικής εκκλησίας ήξερε ότι ο συγκεκριμένος καλλιτέχνης ήταν αυτός που θα μπορούσε να πάει την εικονογραφία ένα βήμα μπροστά.\nΟ Ιούλιος Β΄ δεν περίμενε ότι ο Μιχαήλ Άγγελος θα κάνει το αναμενόμενο, αφού όλη η προηγούμενη δουλειά του προϊδέαζε για κάτι μάλλον «αιρετικό» για τα δεδομένα της εκκλησίας. Ο Πάπας όμως είχε όραμα, ήξερε πως είναι αναγκασμένος να κάνει κάποιες αλλαγές αλλά έπρεπε συνάμα να σεβαστεί και τα θέλω του ποιμνίου του. Ήθελε να πάει μπροστά όχι όμως τόσο ώστε να ξεμακρύνει από τα θέλω της κοινότητας που υπηρετούσε. Ήθελε το κάτι παραπάνω αλλά ήξερε πως ήταν ανώφελο να προσπαθεί να επιβάλει το γούστο του πάνω σε όλους.\nΗ διαδικασία φωταγώγησης του χώρου με την ευκαιρία των Χριστουγέννων είναι από μόνη της μια διαδικασία νοσταλγίας, μιας διαδικασίας σύνδεσης με κάτι που έγινε (;) πάνω από δυο χιλιάδες χρόνια πριν!\nΟι σύγχρονοι μαικήνες των τεχνών δεν έχουν τέτοιες ανησυχίες. Μπορεί όπως αναφέρει η κα Παναγιωτάκου: «Ο δημόσιος χώρος δεν είναι ιδιοκτήτη κρατική περιουσία, είναι δημόσιος χώρος, είμαστε όλοι συνιδιοκτήτες και συνδιαχειριστές. Η ομάδα ήταν κοινή, εμείς και ο Δήμος της Αθήνας. Άρα λοιπόν, κανένας δεν έκανε ό,τι ήθελε στον δημόσιο χώρο. Η πρόταση ήταν δική μας, αλλά όλα αυτά συναποφασίστηκαν.» στην πραγματικότητα όμως κανείς δημόσιος φορέα ή απλός ιδιώτης δεν μπορεί να παλέψει απέναντι στη βούληση του «ειδικού», όχι γιατί το πρόβλημα της δύναμης του μαικήνα είναι αναπόδραστο όσο γιατί στην πραγματικότητα δεν υπάρχουν κριτήρια για να γίνει αυτή η κριτική και όλα καταλήγουν στο υποκειμενικά καλό ή κακό γούστο. Την εποχή του Ιούλιου Β’ (καλώς και κακώς) υπήρχαν κανόνες που ο Πάπας μπορούσε να αποφύγει ελαφρά αλλά δεν μπορούσε να αγνοήσει. Αν το έκανε δεν θα ανταποκρινόταν στις ανάγκες και τους κανόνες του ποιμνίου του. Εκείνη την εποχή, τέχνη ήταν ότι η κοινότητα είχε αναγνωρίσει έως τέτοια. Σήμερα σε μια μεγάλη έκθεση τέχνης είναι απολύτως αναμενόμενο κάποιο κομμάτι των θεατών να μην μπορεί να ξεχωρίσει ένα έκθεμα από ένα οποιοδήποτε αντικείμενο. Στο μετανεωτερικό μας κόσμο ο Πάπας είναι αυτός που βάζει τους κανόνες και ως «ειδικός» κανείς δεν μπορεί να τον αμφισβητήσει. Δυσκολεύομαι λοιπόν να δω πως, και με ποια κριτήρια το Δημοτικό Συμβούλιο θα έκανε μια αρνητική εισήγηση για τη διακόσμηση.\nΣτην πραγματικότητα λοιπόν, το άστοχο της χριστουγεννιάτικης διακόσμησης δεν αποδείχθηκε όταν οι μπλε λάμπες εμφανίστηκαν αλλά όταν το Ίδρυμα ένιωσε τη ανάγκη να τεκμηριώσει το ορθόν της επιλογής του.\nΑρχικά και μόνο, η ονομαστική επίκληση της Ελευθερίας Ντεκώ ως του εδικού που επικυρώνει την ποιότητα του έργου απέναντι στο διαδικτυακό ξεσάλωμα του «πόπολου» είναι μάλλον μια αμήχανη προσπάθεια. Πόσο μάλλον όταν το όνομα της τόσο σημαντικής καλλιτέχνιδας συνοδεύτηκε από τον χαρακτηρισμό «εθνική φωτίστρια» λες και υπάρχουν εθνικοί, υπερεθνικοί ή καλλιτέχνες «Β’ Εθνικής Κατηγορίας».\nΟ μόνος σε βάθος εκσυγχρονισμός που έχει τελεστεί τον τελευταίο αιώνα είναι η μετατροπή της γιορτής σε καταναλωτικό όργιο. Αν λοιπόν υπάρχει μια ανάγκη αλλαγής είναι η επανανοηματοδότηση της γιορτής με την επιστροφή, πιθανότατα, προς τα πίσω!\nΟ φωτισμός ενός δρόμου χρειάζεται την αποδοχή του κόσμου που το περπατά. Η βούλα του ειδικού είναι προφανώς ευπρόσδεκτη αλλά όχι αυτή που θα νομιμοποιήσει την επιλογή. Και όταν μιλάμε για κόσμο υποθέτω εννοούμε περισσότερους από κάποιους από «… τις νεότερες γενιές» και «…από το κοινό της Στέγης».\nΗ κα Παναγιωτάκου προσέθεσε πως «Υπάρχει μια μανία με ότι παλιό, το οποίο ξαφνικά εξωραΐζεται σαρωτικά με τη λογική πως οτιδήποτε παλιό, οτιδήποτε οικείο είναι καλό. Η νοσταλγία λειτουργεί με ένα τρόπο κατευναστικό και παρηγορητικό, νοσταλγούμε και χρόνια που λέγαμε τι ωραίες ήταν οι Πρωτοχρονιές στην Μεγάλη Βρετανία λες και όλοι έκαναν Πρωτοχρονιά στην Μεγάλη Βρετανία, ή νοσταλγούμε ασπρόμαυρες φωτογραφίες της δεκαετίας του 50 και λέμε τι ωραία ήταν τότε τα Χριστούγεννα όμως ξεχνάμε ότι ήταν μια εποχή που πολύς κόσμος δεν είχε να φάει.»\nΘα συμφωνήσω με την κα Παναγιωτάκου, πάντα υπάρχει μια προσπάθεια εξωραϊσμού του παρελθόντος όμως η διαδικασία φωταγώγησης του χώρου με την ευκαιρία των Χριστουγέννων είναι από μόνη της μια διαδικασία νοσταλγίας, μιας διαδικασίας σύνδεσης με κάτι που έγινε (;) πάνω από δυο χιλιάδες χρόνια πριν! Ο μόνος σε βάθος εκσυγχρονισμός που έχει τελεστεί τον τελευταίο αιώνα είναι η μετατροπή της γιορτής σε καταναλωτικό όργιο.Αν λοιπόν υπάρχει μια ανάγκη αλλαγής είναι η επανανοηματοδότηση της γιορτής με την επιστροφή, πιθανότατα, προς τα πίσω!\nΗ Διευθύντρια πολιτισμού του ιδρύματος έχει δίκιο όταν αναφέρει πως υπάρχει μια διαδικασία εξωραϊσμού του παρελθόντος, σίγουρα όμως υπάρχει και μια άκριτη λατρεία οτιδήποτε καινούριου λες και αυτό είναι αυταπόδεικτα καλύτερο από το προηγούμενο.\nΑν όπως λέει η κα Παναγιωτάκου «…ο συγκεκριμένος φωτισμός έχει προσεγγιστεί με την έννοια μιας καλλιτεχνικής εγκατάστασης…» και δεν έχει λάβει τίποτα από τα υπόλοιπα υπόψη του, έχει ήδη χάσει την βασική λειτουργία του που δεν είναι άλλη από την σύνδεση με την συγκεκριμένη παρελθοντική συνθήκη και το κοινό στο οποίο απευθύνεται.\nΤο θέμα λοιπόν δεν είναι το έργο που θα κάνει κάποιος, αλλά το πλαίσιο που θα κινηθεί για να εκπληρώσει μια συγκεκριμένη κοινωνική ανάγκη. Για να γίνει όμως η σωστή επιλογή χρειάζεται μια κοινωνία με απαιτήσεις και μερικοί Πάπες με όραμα για την κοινότητα που υποτίθεται πως υπηρετούν.\nΤι είναι όμως αυτό που υπηρετούν καλλιτέχνες και μαικήνες;\nΣτο τέλος του τρέιλερ για το καινούριο “WonderWoman 1984” η πρωταγωνίστρια ξεναγεί τον συνοδό της σε μια έκθεση σύγχρονης (τότε) τέχνης λέγοντάς του «όλα είναι τέχνη». Εκείνος ρίχνει το βλέμμα του σε ένα κουβά σκουπιδιών και προς στιγμή σαστίζει. «Είναι τέχνη αυτό ή δεν είναι;». Η αμφιβολία διαλύεται αμέσως με την παρέμβαση της WonderWoman που διαβεβαιώνει πως όντως ο κουβάς είναι κουβάς. Αν λοιπόν ο κουβάς είναι κουβάς τότε οι μπλε λάμπες τι είναι;\n► 2021 (9136)\n► Ιουνίου 2021 (587)


Forologia.blogspot: Παγίδα για 700.000 επαγγελματίες με την ενεργοποίηση των τεκμηρίων διαβίωσης\nΠαγίδα για 700.000 επαγγελματίες με την ενεργοποίηση των τεκμηρίων διαβίωσης\nΜετά το σάλο που προκάλεσε σε φορολογούμενους και αγορά το θέμα της επαναφοράς των τεκμηρίων αλλά και υπό το βάρος των αρνητικών δημοσκοπήσεων, ο υπουργός Οικονομίας Γ. Αλογοσκούφης έκανε στροφή 180 μοιρών. Διαβεβαίωσε ότι τα νέα τεκμήρια θα είναι «ήπια και λίγα» και σύμφωνα με το σχέδιο που προωθείται θα αφορούν περίπου 700.000 ελεύθερους επαγγελματίες και εμποροβιοτέχνες που δηλώνουν εισοδήματα μέχρι 12.000 ευρώ. Οι μισθωτοί και συνταξιούχοι τελικά θα εξαιρεθούν από τα τεκμήρια διαβίωσης.\nΜέχρι σήμερα δεν υπάρχει τελικό σχέδιο για το νέο σύστημα των τεκμηρίων. Στο υπουργείο Οικονομικών συζητάνε διάφορες προτάσεις μια από τις οποίες προβλέπει το συνολικό ύψος του τεκμαρτού εισοδήματος να διαμορφωθεί στα επίπεδα των 12.000 ευρώ, στο ύψος δηλαδή του αφορολογήτου ορίου που έχουν οι μισθωτοί και συνταξιούχοι.\nΈτσι, στο στόχαστρο της εφορίας μπαίνουν ξανά οι επαγγελματίες οι οποίοι εκτός από την επιβολή φόρου 10% από το πρώτο ευρώ του εισοδήματός τους κινδυνεύουν να πέσουν και στην παγίδα των τεκμηρίων.\nΤο οικονομικό επιτελείο ενεργοποιεί τα τεκμήρια αποκλειστικά για τους ελεύθερους επαγγελματίες και εμποροβιοτέχνες καθώς φοβάται ότι μετά την κατάργηση του αφορολογήτου ορίου των 10.500 ευρώ οι συγκεκριμένοι φορολογούμενοι προκειμένου να γλιτώσουν φόρο θα συρρικνώνουν ακόμη περισσότερο τα εισοδήματά τους.\nΕπί της ουσίας η επαναφορά των τεκμηρίων γίνεται για όσους επαγγελματίες δηλώνουν εισοδήματα της τάξης των 6.000-10.000 ευρώ και έχουν στην κατοχή τους πολυτελή αυτοκίνητα, ακίνητα μεγάλης αξίας, σκάφος αναψυχής κ.λ.π.\nΈνα από τα σχέδια που επεξεργάζονται οι υπηρεσίες του υπουργείου Οικονομικών σύμφωνα με πληροφορίες προβλέπει:\n1. Τεκμήριο διαβίωσης θα αποτελεί:\nΗ κατοχή αυτοκινήτου. Το τεκμαρτό εισόδημα για τα Ι.Χ. θα είναι το μέσο κόστος χρήσης στο οποίο θα περιλαμβάνονται τα καύσιμα και τα τέλη κυκλοφορίας και θα ξεκινάει από τα 1.300 ευρώ και ανάλογα με τον κυβισμό του αυτοκινήτου θα φθάνει τα 6.000 ευρώ.\nΗ κατοχή εξοχικής κατοικίας. Κριτήρια για τον υπολογισμό του τεκμαρτού εισοδήματος θα αποτελέσουν η επιφάνεια, η τιμή ζώνης και η παλαιότητα.\nΗ κατοχή σκάφους αναψυχής. Το τεκμαρτό εισόδημα θα διαμορφώνεται ανάλογα με το μήκος του σκάφους.\nΗ αμοιβή σε οικιακές βοηθούς.\nΗ κατοχή πισίνας.\n2. Την κατάργηση της προσαύξησης κατά 10% της τεκμαρτής δαπάνης για κάθε ένα τεκμήριο πέρα από το δεύτερο που ισχύει σήμερα.\n3. Την κατάργηση του ισχύοντος συντελεστή απόκλισης 20% μεταξύ τεκμαρτού και πραγματικού εισοδήματος, που προβλέπεται για την ενεργοποίηση των τεκμηρίων.\nΕκτός τεκμηρίων θα παραμείνουν οι δαπάνες με πιστωτικές κάρτες και τα δίδακτρα στα ιδιωτικά σχολεία.\nστις 9/19/2008 02:51:00 μ.μ.


Γιατρός έμεινε έκπληκτος από την υπεροχή του Φάλουν Ντάφα: «Δεν υπάρχει παρόμοια υπόθεση ούτε μια στις χίλιες!»\nΓιατρός έμεινε έκπληκτος από την υπεροχή του Φάλουν Ντάφα: «Δεν υπάρχει παρόμοια υπόθεση ούτε μια στις χίλιες!»\nAπο τον Σού Χουά, ασκούμενο του Φάλουν Γκονγκ στην Κίνα\nΖω στην επαρχεία Τσιλίν της Κίνας και υπέφερα απο πολλές ασθένειες στο παρελθόν όπως μια σοβαρή περίπτωση ρευματισμού, διαταραχή στομάχου, ημικρανίες, και μια άγνωστη ασθένεια η οποία προκάλεσε μια μεγάλη και σκληρή ουσία να σχηματιστεί στο στομάχι μου. Εξαιτίας της φτωχής οικονομικής κατάστασης της οικογένειας μου, δεν πήγα στο νοσοκομείο για θεραπεία. Ζούσα κάθε μέρα μέσα σε μεγάλο πόνο και μπορούσα μόνο να πάρω φάρμακα για να καταπραΰνω τον πόνο. Οι κόρες μου ανησυχούσαν για την φτωχή μου υγεία.\nΜια μέρα, μια από τις νύφες μου που εξασκεί Φάλουν Γκονγκ με επισκέφτηκε και μου είπε για τις αρχές του Φάλουν Γκονγκ εξηγώντας μου τις αρχές του να είναι κάποιος καλύτερος άνθρωπος. Μου έφερε ένα αντίγραφο του Τζουάν Φαλούν και με δίδαξε τις πέντε ασκήσεις. Από εκείνη την ημέρα, άρχισα να εξασκώ κάθε μέρα, και ένιωθα πολύ καλύτερα. Μια ημέρα ανακάλυψα αίμα στο σκαμνάκι μου και μπερδεύτηκα, αλλά σύντομα αντιλήφθηκα ότι εξάλειφα κάρμα όπως ανέφερε ο ιδρυτής του Φάλουν Γκονγκ Ο Δάσκαλος Λι Χονγκζί στο Τζουάν Φαλούν . Οι ματωμένες κινήσεις των εντέρων συνεχίστηκαν για πολλές ημέρες, αλλά δεν ήμουν καθόλου φοβισμένος. Μετά απο πολλούς μήνες παρατήρησα ότι ο σοβαρός ρευματισμός είχα εξαφανίστηκε. Τώρα μπορώ εύκολα να περάσω ένα χαντάκι ή να ανέβω τις σκάλες και να περπατήσω στο δρόμο χωρίς δυσκολία. Από τότε και στο εξής, λέω σε όποιους συναντώ ότι το Φάλουν Ντάφα μου αποκατέστησε την υγεία και δεν θα είχα τίποτε σήμερα να δεν είχα την ευκαιρία να μάθω αυτήν την υπέροχη πρακτική.\nΌταν εξασκούσα τις ασκήσεις κατά τη διάρκεια της Πρωτοχρονιάς του 2005, ξαφνικά έκανα εμετό λίγο αίμα. Δεν φοβήθηκα και συνέχισα με τις ασκήσεις. Μετά από λίγο έκανα έμετο έναν όγκο στον μέγεθος ενός αμύγδαλου. Ήταν γεμάτος αιμοφόρα αγγεία. Οι άλλοι ασκούμενοι είπαν οτι το σώμα μου εξαγνίζεται. Έκανα εμετό αίμα για πολλές ημέρες. Το καλοκαίρι του 2006 έκανα εμετό έναν άλλο όγκο με αίμα. Γνωρίζω ότι ο Δάσκαλος καθάριζε πάλι το σώμα μου. Τώρα, όλες οι προηγούμενες αρρώστιες μου έχουν εξαφανιστεί και οι κόρες μου είναι χαρούμενες που βλέπουν τέτοια βελτίωση στην υγεία μου.\nΣτις 17 Δεκεμβρίου του 2007, η κόρη μου συνόδεψε το σύζυγο μου στο νοσοκομείο για έλεγχο της ηπατίτιδας του η οποία τον βασάνιζε για πολλά χρόνια. Ο σύζυγος μου δεν είναι ασκούμενος του Φάλουν Ντάφα. Τα αποτελέσματα των εξετάσεων έδειξαν οτι δεν υπήρχε ιός της ηπατίτιδας Β στο σύζυγο μου. Ο γιατρός ήταν έκπληκτος με τα αποτελέσματα των εξετάσεων και ρώτησε την κόρη μου τι φάρμακο πήρε ο σύζυγος μου που τον βοήθησε να θεραπευτεί. Η κόρη μου απάντησε «ότι δεν πήρε καθόλου φάρμακα.» Ο γιατρός είπε στο τέλος, «Δεν υπάρχει παρόμοια περίπτωση ούτε μια στις χίλιες. Μπορείτε να γιορτάσετε αυτό το θαύμα!» Αφού άκουσαν τα λόγια του γιατρού, η κόρη μου και ο σύζυγος μου ήταν έκπληκτοι από την υπεροχή του Φάλουν Ντάφα. Αυτό είναι ένα καλό παράδειγμα από μια αρχή που διδάσκεται στην πρακτική ότι, «όταν ένα πρόσωπο ασκείται, όλη η οικογένεια θα ωφεληθεί».\nΗ πενηντάχρονη ασκούμενη Mα Σια υπεβλήθει σε εκτεταμένη δίωξη στην πόλη της Τζενγκτζοού\nH ηλικιωμένη ασκούμενη κα. Νι Σουτζί πεθαίνει μετά από μακροχρόνια φυλάκιση\nΑσκούμενοι του Φάλουν Γκονγκ συλλαμβάνονται στο Νομό Σαν, της επαρχίας Σαντόνγκ\nΤο σώμα του κύριου Huang Fujun, ασκούμενου του Φάλουν Γκονγκ, παραμένει άταφο\nΗ κυρία Zhu Shuyun υπέστη ηλεκτροσόκ και χτυπήθηκε στο γυναικείο στρατόπεδο καταναγκαστικής εργασίας Heizuizi στην Changchun της επαρχείας Jilin\nΠοιοί είναι οι αληθινοί εγκληματίες;


Ποιος να πιάσει αυτόν τον Ολυμπιακό! 4άρα στη Λαμία -... - Sportdog.gr - Αθλητικά Νέα | Ειδήσεις | Sport\n12/01/20 - 19:10\nΠοιος να πιάσει αυτόν τον Ολυμπιακό! 4άρα στη Λαμία - Εκπληκτικός Ελ Αραμπί με χατ-τρικ (vid)\nΠαρέμεινε στην κορυφή και έσπασε το αήττητο της Λαμίας.\nΟλυμπιακός - Λαμία: Μ' έναν φοβερό Ελ Αραμπί οι Ερυθρόλευκοι "έσπασαν" το αήττητο της Λαμίας στην έδρα της και πήραν τη νίκη με 4-0, παραμένοντας στην κορυφή του βαθμολογικού πίνακα.\nΑσταμάτητος ο Μαροκινός άσος που πέτυχε τρία γκολ και έφτασε τα 13 στο πρωτάθλημα και τα 19 συνολικά με τον Ολυμπιακό.\nΣκόραρε και ο Βαλμπουενά με πέναλτι, το οποίο κέρδισε ο Κώστας Τσιμίκας, με τον Γάλλο μάλιστα να έχει και μια φοβερή ασίστ στο πρώτο γκολ του Ελ Αραμπί.\nΑκόμα μια εξαιρετική εμφάνιση από τους παίκτες του Πέδρο Μαρτίνς, που κυριάρχησαν σε ολόκληρο το παιχνίδι, συνεργάστηκαν άψογα και πήραν το "διπλό" από την Λαμία.\nΚαλή εμφάνιση και από τις αλλαγές που επέλεξε να κάνει ο Πορτογάλος τεχνικός στην αρχική ενδεκάδα που παρέταξε, με τους Γκασπάρ και Μπενζιά να ξεκινάνε βασικοί.\nΟ Πέδρο Μαρτίνς επέλεξε να ξεκινήσει το παιχνίδι με 4-3-3. Τον Σα κάτω από τα δοκάρια, τους Γκασπάρ, Σεμέδο, Μπα, και Τσιμίκα στην άμυνα. Μπουχαλάκης, Καμαρά και Μπενζιά στον άξονα, ενώ οι Μασούρας και Βαλμπουενά πλαισίωσαν τον Ελ Αραμπί στην επίθεση.\nΑπό την άλλη μεριά ο Μάντζιος ξεκίνησε το παιχνίδι με τους Θεοδωρόπουλο, Βάντερσον, Βύντρα, Αντέτζο, Μπάχανακ, Βασιλόγιαννη, Πλιάτσικα, Δημούτσο, Τιρόνε, Καραμάνο, Ρόμανιτς.\nΟι φιλοξενούμενοι με το καλημέρα απείλησαν τα καρέ της Λαμίας με τον Σεμέδο στο 5’, να κάνει να παίρνει την κεφαλιά μετά από κόρνερ του Βαλμπουενά, αλλά η μπάλα κόντραρε και κατέληξε ξανά κόρνερ.\nΟ ρυθμός του παιχνιδιού έπεσε στη συνέχεια, με τον Ολυμπιακό να επανέρχεται στο 19’ και τον Ελ Αραμπί να κάνει ένα δυνατό σουτ, το οποίο έδιωξε δύσκολα σε κόρνερ ο Θεοδωρόπουλος.\nΟι παίκτες του Πέδρο Μαρτίνς πίεζαν και κυριαρχούσαν στο χορτάρι, αλλά το 0-0 παρέμενε. Στο 31’ η Λαμία έκανε την πρώτη της ευκαιρία στο ματς με ένα σουτ του Δημούτσου λίγο μέσα από τη μεγάλη περιοχή αλλά η μπάλα κατέληξε ελάχιστα άουτ.\nΣτο 40’ ήρθε το γκολ για τον Ολυμπιακό με τον Ελ Αραμπί να κάνει το 1-0, μετά από μια υπέροχη σέντρα του Βαλμπουενά. Άψογη η συνεργασία των Ερυθρόλευκων.\nΣτο δεύτερο ημίχρονο η εικόνα του παιχνιδιού δεν άλλαξε, με τους φιλοξενούμενους να συνεχίζουν να ελέγχουν το παιχνίδι και να απειλούν την εστία του Θεοδωρόπουλου.\nΟ Ελ Αραμπί στο 51’ σκόραρε ξανά και έκανε το 2-0. Ο Μαροκινός άσος εκμεταλλεύτηκε τη λανθασμένη πάσα του Βάντερσον. Μπήκε στην περιοχή, επιχείρησε να κάνει πάσα αριστερά, αλλά η μπάλα χτύπησε στο σώμα του Πλιάτσικα και του στρώθηκε ιδανικά.\nΟ Μπενζιά αποχώρησε με πρόβλημα τραυματισμού από το παιχνίδι και στη θέση του μπήκε ο Λοβέρα.\nΛίγα λεπτά αργότερα ο Κώστας Τσιμίκας κέρδισε πέναλτι, καθώς ανετράπη από τον Πλάτσιακα, με τον παίκτη της Λαμίας να αποβάλλεται με δεύτερη κίτρινη κάρτα.\nΟ Βαλμπουενά δεν αστόχησε και σφράγισε τη νίκη για την ομάδα του, γράφοντας το 3-0.\nΟ Ελ Αραμπί ήταν ασταμάτητος και έβαλε το κερασάκι στην τούρτα στο 81’, κάνοντας το 4-0 και ήταν αδιαμφισβήτητα ο πρωταγωνιστής του αγώνα.\nΛαμία (Μάντζιος): Θεοδωρόπουλος, Βάντερσον, Βύντρα, Αντέτζο, Μπάχανακ, Βασιλόγιαννης, Πλιάτσικας, Δημούτσος, Τιρόνε, Καραμάνος, Ρόμανιτς\nΟλυμπιακός (Μαρτίνς): Σα, Γκασπάρ Σεμέδο, Μπα, Τσιμίκας, Μπουχαλάκης, Καμαρά, Μπενζιά, Μασούρας, Βαλμπουενά, Ελ Αραμπί


2. Θα εκδίδεται ΕΝΑ τιμολόγιο επ’ ονόματι ΕΟΠΥΥ με τα στοιχεία : Ε.Ο.Π.Υ.Υ. Γερανίου 42 –Αθήνα, ΑΦΜ : 997478553 , ΔΟΥ Α’ ΑΘΗΝΩΝ. τηλ. 210 3729795, 210 3666324.\n4. Οι φάκελοι με τις συνταγές ΕΟΠΥΥ, θα κατατίθενται τις πρώτες 5 εργάσιμες ημέρες εκάστου μήνα στoΙΚΑ και θα διαβιβάζονται για έλεγχο και εξόφληση. Κάθε φάκελος θα περιέχει όλες τις συνταγές του ΕΟΠΥΥ σε 2 πακέτα, Ηλεκτρονικές και χειρόγραφες , καθώς και μία συγκεντρωτική κατάσταση (όπως κάναμε μέχρι σήμερα στο ΙΚΑ). Απ’ έξω από τον φάκελο θα υπάρχουν : μια συγκεντρωτική κατάσταση, αντίγραφο φορολογικής και ασφαλιστικής ενημερότητας και το τιμολόγιο του ΕΟΠΥΥ. Για όλες τις συνταγές θα υπάρχει ενιαία αρίθμηση, σύμφωνα με την ημερομηνία εκτέλεσης, ανεξάρτητα από το διαχωρισμό τους σε πακέτα στο τέλος του μήνα.\n5. Τις συνταγές με φάρμακα υψηλού κόστους (ΦΥΚ) που θα χορηγούμε από τα φαρμακεία μας, δεν θα τις υποβάλουμε σε ξεχωριστό φάκελο, αλλά μαζί με τις υπόλοιπες συνταγές στον ίδιο φάκελο, όπως κάναμε μέχρι σήμερα στο ΙΚΑ. Το σύστημα ελέγχου του ΙΚΑ που υποστηρίζει τον έλεγχο του ΕΟΠΥΥ τα αναγνωρίζει, και για αυτά δεν κρατείται rebate.